19/10/2015 | Administración LocalMunicipal
Ribeira
Corrección de erros. Bases para a contratación de profesor de música, especialidades piano e teoría da música

ANUNCIO Corrección de erros das bases que rexen a contratación laboral dun/dunha profesor/a de música nas especialidades de piano e teoría da música, transposición e acompañamento para o Conservatorio Profesional de Música do Concello de Riveira. A Xunta de Goberno Local, na súa sesión celebrada na data 08/10/2015, acordou rectificar o erro material apreciado na base 4.ª epígrafe c) das bases aprobadas pola Xunta de Goberno Local en sesión de data 01/10/2015 para a cobertura temporal como persoal laboral dun/dunha profesor/a de música, nas especialidades de Piano e Teoría da Música, Transposición e Acompañamento para o Conservatorio Profesional de Música do Concello de Riveira, co obxecto de cubrir a vacante existente (código RPT 12.01.00.08), polo que, ONDE DI: “4.ª.–CONDICIÓNS DOS ASPIRANTES. Para ser admitidos á realización do proceso selectivo os aspirantes deberán posuír na data de finalización do prazo de presentación de solicitudes e manter ata o momento da formalización do contrato de traballo os seguintes requisitos de participación: (.) c) Estar en posesión, ou en condicións de obter á data de finalización do prazo de presentación de solicitudes, dalgunha das seguintes titulacións, que se deberán acreditar mediante documento oficial expedido polo organismo competente: 1) Profesor de música na especialidade de Piano e titulación superior de Composición; 2) Profesor de música na especialidade de Piano e titulación Superior de Pedagoxía; 3) Profesor de música na especialidade de Piano e titulación superior de Solfexo, Teoría da Música, Transposición e Acompañamento. No caso de titulacións obtidas no estranxeiro deberase estar en posesión, á data de finalización do prazo de presentación de solicitudes, da credencial que acredite a súa homologación ou convalidación no seu caso, expedida polo organismo competente”, DEBE DICIR: “4.ª.–CONDICIÓN DOS ASPIRANTES. Para ser admitidos á realización do proceso selectivo os aspirantes deberán posuír na data de finalización do prazo de presentación de solicitudes e manter ata o momento da formalización do contrato de traballo os seguintes requisitos de participación: (.) c) Estar en posesión, ou en condicións de obter á data de finalización do prazo de presentación de solicitudes, dalgunha das seguintes titulacións, que se deberán acreditar mediante documento oficial expedido polo organismo competente: 1) Profesor de música na especialidade de Piano e titulación superior de Composición; 2) Profesor de música na especialidade de Piano e titulación Superior de Pedagoxía; 3) Profesor de música na especialidade de Piano e titulación de profesor de Solfexo, Teoría da Música, Transposición e Acompañamento; 4) Algún dos títulos oficiais das especialidades musicais ás que se opta, ou titulación equivalente ou que a englobe dos seguintes: Título Superior de Música establecido no artigo 54 da Lei Orgánica 2/2006, do 3 de maio, de Educación; Título de Profesor de Música que regula o Decreto 2.618/1966, do 10 de setembro, polo que se aproba o Regulamento Xeral dos Conservatorios de Música; e Título de Profesor ou Título Profesional de Música do Plan de Estudos que regula o Decreto do 15 de xuño de 1942.” O que se publica para os efectos oportunos. Riveira, 09 de outubro de 2015. O alcalde Manuel Ruiz Rivas